stanford-oval/wikipedia huggingface dataset:
วัดหนองปาตอง

| วัดหนองปาตอง |
| --- | --- |

ที่ตั้ง: ตำบลหนองยาว อำเภอพนมสารคาม จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระอธิการสมาน อาทโร
 สถานีย่อยพระพุทธศาสนา
วัดหนองปาตอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองยาว อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 20 ไร่ 3 งาน 86 ตารางวา ปัจจุบันมีพระอธิการสมาน อาทโร เป็นเจ้าอาวาส
วัดหนองปาตองตั้งวัดเมื่อ พ.ศ. 2401 ผู้ดำเนินก่อสร้างวัด คือ นายดวงดี ได้ชักชวนชาวบ้านให้บริจาคที่ดินสร้างวัดและชื่อวัดตั้งตามชื่อหมู่บ้าน ทางวัดยังให้ราชการตั้งโรงเรียนในที่ดินของวัด เดิมเป็นโรงเรียนประเภท โรงเรียนประชาบาล ทำพิธีเปิดเมื่อวันที่ 12 สิงหาคม พ.ศ. 2480 โดยใช้ชื่อว่า "โรงเรียนประชาบาลตำบลหนองยาว 3 วัดหนองปาตอง" โดยอาศัยศาลาการเปรียญของวัดหนองปาตองเป็นสถานที่เรียน ต่อมา พ.ศ. 2509 พระอธิการอัมพร เจ้าอาวาสวัดหนองปาตองได้บริจาคที่ดินจำนวน 5 ไร่ 2 งาน เพื่อใช้เป็นที่ปลูกสร้างอาคารเรียน ปัจจุบันชื่อ "โรงเรียนวัดหนองปาตอง (อัมพรรัฐประชาสรรค์)"
ปูชนียวัตถุที่สำคัญ ได้แก่ พระพุทธบูรพาชัย และรูปปั้นหลวงปู่สมบูรณ์ วัดหนองปาตองได้รับพระราชทานวิสุงคามสีมา เมื่อวันที่ 10 กุมภาพันธ์ พ.ศ. 2521 อุโบสถหลังเก่าได้ถูกรื้อและได้ปรับพื้นที่กลายเป็นที่โล่ง วัดมีพระเกจิอาจารย์ที่สำคัญ คือ หลวงปู่สมบูรณ์ และหลวงพ่อจง ธัมมโชโต
วัดเวียงด้ง

| วัดเวียงด้ง |
| --- | --- |

ที่ตั้ง: เลขที่ 81 หมู่ที่ 11  ตำบลน้ำแพร่ อำเภอหางดง จังหวัดเชียงใหม่ 50230
ประเภท: วัดราษฎร์
นิกาย: มหานิกาย
เจ้าอาวาส: พระครูพิมลศีลสุนทร (สมบูรณ์ สีลเตโช)
 สถานีย่อยพระพุทธศาสนา
วัดเวียงด้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 11 บ้านเวียงด้ง ตำบลน้ำแพร่ อำเภอหางดง จังหวัดเชียงใหม่ ที่ดินตั้งวัดมีเนื้อที่ 11 ไร่ 1 งาน 76 ตารางวา
วัดเวียงด้งสร้างเมื่อ พ.ศ. 2012 โดยเจ้าหมื่นด้งนคร ท่านได้ให้บริวารของพระองค์สร้างวัดขึ้นในค่ายทหารของพระองค์ ทรงให้สร้างอุโบสถ วิหาร และเจดีย์ ตามประวัติวัดเล่าว่า ได้รับพระราชทานวิสุงคามสีมาเมื่อประมาณ พ.ศ. 2013 เขตวิสุงคามสีมากว้าง 6 เมตร ยาว 12 เมตร บริเวณวัดได้กลายเป็นสมรภูมิระหว่างเจ้าถิ่นกับผู้รุกรานเรื่อยมาจนถึง พ.ศ. 2345 ทำให้วัดอยู่ในสภาพทรุดโทรม พระอุโบสถและพระวิหารพังทลายลงสิ้น ยังเหลือเพียงแต่พระเจดีย์องค์เดียว ต่อมาใน พ.ศ. 2476 ครูบาศรีวิชัยได้มาทำการบูรณะวิหารและเจดีย์ใหม่
พระบรมธาตุเจดีย์วัดเวียงด้งประดิษฐานบรรจุพระบรมสารีริกธาตุ ภายในวัดยังมีอนุสาวรีย์พ่อขุนหมื่นด้งนคร
รายนามเจ้าอาวาส

พระต๋าคำ
พระดวงต๋า
พระเพ็ชรวชิรญาโณ
พระอธิการสมบูรณ์สีลเตโช
รากที่สาม

กราฟของสมการ  y={\sqrt[{3}]{x}}
ในจำนวน x คือจำนวนที่เมื่อคูณด้วยตัวมันเองแล้ว นำผลลัพธ์ไปคูณตัวมันเองอีกครั้ง จะได้ค่า x ตัวอย่างเช่น รากที่สามของ 8 คือ 2 เพราะว่า  2 × 2 × 2= 8 โดยทั่วไปแล้วจำนวนจริงจำนวนหนึ่งจะมีรากที่สามอยู่ 3 จำนวน คือ จำนวนจริง 1 จำนวน และ จำนวนเชิงซ้อน 2 จำนวนซึ่งเป็นสังยุคกัน ตัวอย่างเช่น รากที่สามของ 8 คือ
{\sqrt[{3}]{8}}={\begin{cases}\ \ 2\\-1+i{\sqrt {3}}\\-1-i{\sqrt {3}}\end{cases}}
การดำเนินการหารากที่สามเป็นการเปลี่ยนหมู่กับ การชี้กำลัง และเป็นการแจกแจงกับการคูณ และการหาร แต่นี่ไม่ได้เปลี่ยนหมู่หรือแจกแจงกับการบวก หรือ การลบแต่อย่างใด
นิยาม

รากที่สามของจำนวน x และ y ที่เป็นคำตอบของสมการต่อไปนี้
y^{3}=x\,
สมบัติ > จำนวนจริง

สำหรับจำนวนจริง x ใด ๆ จะมีจำนวนจริง y เพียงหนึ่งจำนวนเสมอ ที่ y3 = x เนื่องจากฟังก์ชันกำลังสามเป็นฟังก์ชันเพิ่ม จึงไม่ให้ค่าซ้ำจากจำนวนที่ต่างกัน และยังเป็นฟังก์ชันที่เรนจ์ครอบคลุมเซตของจำนวนจริง นั่นคือฟังก์ชันกำลังสามเป็นฟังก์ชันหนึ่งต่อหนึ่งทั่วถึง และมีฟังก์ชันผกผันที่หนึ่งต่อหนึ่งเช่นเดียวกัน จากนิยาม จำนวนจริงบวกจะมีรากที่สามเป็นจำนวนจริงบวก และจำนวนจริงลบจะมีรากที่สามเป็นจำนวนจริงลบ
หากอนุญาตให้ y เป็นจำนวนเชิงซ้อนได้ จะพบว่าสมการ y3 = x มี 3 คำตอบที่ต่างกันเสมอ (เว้นแต่กรณี x = 0 ซึ่งให้ y = 0 ค่าเดียว) โดยค่าหนึ่งเป็นจำนวนจริงดังกล่าวมาแล้ว อีกสองค่าเป็นจำนวนเชิงซ้อน และเป็นสังยุคกันเสมอ เช่น รากที่สามของ 1 ได้แก่:
1,-{\frac {1}{2}}+{\frac {\sqrt {3}}{2}}i,-{\frac {1}{2}}-{\frac {\sqrt {3}}{2}}i
รากที่สามของ 1 เหล่านี้แสดงความสัมพันธ์ของรากที่สามทั้งสามตัวของจำนวนจริงใด ๆ โดยหากมีจำนวนหนึ่งเป็นรากที่สามของอีกจำนวนหนึ่งแล้ว รากที่สามที่เหลือทั้งสองตัวสามารถหาได้จากการนำรากตัวแรกไปคูณกับรากที่สามของ 1 ที่เป็นเชิงซ้อนแต่ละตัว
สมบัติ > จำนวนเชิงซ้อน

สำหรับจำนวนเชิงซ้อน x ใด ๆ เราสามารถเขียน
x=r\exp(i\theta )
โดยที่ r เป็นจำนวนจริงที่ไม่ติดลบและ
-\pi <\theta \leq \pi
ซึ่งจะได้ว่า
{\sqrt[{3}]{x}}={\begin{cases}{\sqrt[{3}]{r}}\exp \left({\frac {i\theta }{3}}\right),\\{\sqrt[{3}]{r}}\exp \left({\frac {i\theta }{3}}+{\frac {2i\pi }{3}}\right),\\{\sqrt[{3}]{r}}\exp \left({\frac {i\theta }{3}}-{\frac {2i\pi }{3}}\right).\end{cases}}
โดยปกติแล้วปกติจะนิยามรากที่สามมุขสำคัญ เป็นรากตัวที่มีส่วนจริงมากที่สุด หรือทียบเท่ากับการมีค่าสัมบูรณ์ของอาร์กิวเมนต์ต่ำสุด ซึ่งตามด้านบนจะเป็นรากที่สามตัวบนสุด
ค่านี้สัมพันธ์กับค่ามุขสำคัญของลอการิทึมตามสมการ
x^{\frac {1}{3}}=\exp {\left({\frac {1}{3}}\ln {x}\right)}
ควรสังเกตว่า โดยนิยามนี้ รากที่สามของจำนวนจริงลบ จะมีค่ามุขสำคัญเป็นจำนวนเชิงซ้อน เช่น ค่ามุขสำคัญของ 3√−8 เป็น 1 + i√3 ไม่ใช่ - 2
รายชื่อตัวละครในเรื่องการ์ฟีลด์

รายชื่อตัวละครในเรื่องการ์ฟีลด์
รายชื่อตัวละครที่ปรากฏในการ์ตูนหนังสือพิมพ์และการ์ตูนฉบับโทรทัศน์

| ลำดับ | ชื่อตัวละคร | ปรากฏตัวครั้งแรก |
| --- | --- | --- |
| 1 | การ์ฟีลด์   (Garfield) | การ์ตูนหนังสือพิมพ์ฉบับวันที่ 19 มิถุนายน ค.ศ. 1978 |
| 2 | โอดี้   (Odie) | การ์ตูนหนังสือพิมพ์ฉบับวันที่ 8 สิงหาคม ค.ศ. 1978 |
| 3 | โจนาธาน "จอน" อาบัคเคิล    (Jonathan Q. "Jon" Arbuckle) | การ์ตูนหนังสือพิมพ์ฉบับวันที่ 19 มิถุนายน ค.ศ. 1978 |
| 4 | อาร์ลีน   (Arlene) | การ์ตูนหนังสือพิมพ์ฉบับวันที่ 17 ธันวาคม ค.ศ. 1980 |
| 5 | เนอร์มอล   (Nermal) | การ์ตูนหนังสือพิมพ์ฉบับวันที่ 3 กันยายน ค.ศ. 1979 |
| 6 | ปุ๊กกี้   (Pooky) | การ์ตูนหนังสือพิมพ์ฉบับวันที่ 23 ตุลาคม ค.ศ. 1978 |
| 7 | ดร.ลิช วิลสัน   (Dr. Liz Wilson) | การ์ตูนหนังสือพิมพ์ฉบับวันที่ 26 มิถุนายน ค.ศ. 1979 |
| 8 | แม่ของจอน   (Mom) | การ์ตูนหนังสือพิมพ์ฉบับวันที่ 13 กุมภาพันธ์ ค.ศ. 1980 |
| 9 | พ่อของจอน   (Dad) | การ์ตูนหนังสือพิมพ์ฉบับวันที่ 13 กุมภาพันธ์ ค.ศ. 1980 |
| 10 | ด็อค   (Doc) | การ์ตูนหนังสือพิมพ์ฉบับวันที่ 17 กรกฎาคม ค.ศ. 1983 |
| 11 | ไลแมน   (Lyman) | การ์ตูนหนังสือพิมพ์ฉบับวันที่ 8 กรกฎาคม ค.ศ. 1978 |
| 12 | ไอรมา   (Irma) | การ์ตูนหนังสือพิมพ์ฉบับวันที่ 19 ตุลาคม ค.ศ. 1979 |
| 13 | ออร์สัน   (Orson) | การ์ตูนหนังสือพิมพ์ฉบับวันที่ 3 มีนาคม ค.ศ. 1986 |
| 14 | เวด   (Wade) | การ์ตูนหนังสือพิมพ์ฉบับวันที่ 4 สิงหาคม ค.ศ. 1986 |
| 15 | รอย   (Roy) | การ์ตูนหนังสือพิมพ์ฉบับวันที่ 14 เมษายน ค.ศ. 1986 |
| 16 | บู๊กเกอร์   (Booker) | การ์ตูนหนังสือพิมพ์ฉบับวันที่ 22 พฤษภาคม ค.ศ. 1986 |
| 17 | เชลดอน   (Sheldon) | การ์ตูนหนังสือพิมพ์ฉบับวันที่ 27 พฤษภาคม ค.ศ. 1986 |
| 18 | ลาโนลิน   (Lanolin) | การ์ตูนหนังสือพิมพ์ฉบับวันที่ 20 กรกฎาคม ค.ศ. 1986 |
| 19 | โบ   (Bo) | การ์ตูนหนังสือพิมพ์ฉบับวันที่ 20 กรกฎาคม ค.ศ. 1986 |
| 20 | ใส้เดือน   (Worms) | การ์ตูนหนังสือพิมพ์ฉบับวันที่ 28 พฤศจิกายน ค.ศ. 1986 |
| 21 | โคดี้   (Cody) | การ์ตูนหนังสือพิมพ์ฉบับวันที่ 1 ธันวาคม ค.ศ. 1987 |
| 22 | บลู   (Blue) | การ์ตูนหนังสือพิมพ์ฉบับวันที่ 4 ธันวาคม ค.ศ. 1987 |
| 23 | คุณย่า   (Grandma) | การ์ตูนหนังสือพิมพ์ฉบับวันที่ 25 มกราคม ค.ศ. 1982 |
| 24 | บุรุษไปรษณีย์   (Herman Post) | การ์ตูนหนังสือพิมพ์ฉบับวันที่ 19 กรกฎาคม ค.ศ. 1978 |
| 25 | บินกี้   (Binky the Clown) | การ์ตูนหนังสือพิมพ์ฉบับวันที่ 15 กันยายน ค.ศ. 1986 |
| 26 | แมงมุม   (Spiders) | การ์ตูนหนังสือพิมพ์  ไม่ทราบวันที่ |
| 27 | นก   (Birds) | การ์ตูนหนังสือพิมพ์ ไม่ทราบวันที่ |
| 28 | หนู   (Mice) | การ์ตูนหนังสือพิมพ์ ไม่ทราบวันที่ |
| 29 | ฮูเบิร์ด และ เรบา   (Hubert and Reba) | การ์ตูนทีวีฉบับพิเศษ Here Comes Garfield |
| 30 | ฟินนี่   (Mrs. Feeny) | การ์ตูนหนังสือพิมพ์ ไม่ทราบวันที่ |
| 31 | RX-2 | ไม่ทราบ |
| 32 | นาฬิกาปลุกของการ์ฟ๊ลด์   (Garfield's alarm clock) | ไม่ทราบ |
| 33 | สปลัท   (Spluts) | ไม่ทราบ |
| 34 | เอลเลน   (Ellen) | การ์ตูนหนังสือพิมพ์ฉบับวันที่ 9 พฤศจิกายน ค.ศ. 1990 |
| 35 | แม่ของการ์ฟีลด์   (Garfield's Mother) | การ์ตูนทีวีฉบับพิเศษ Garfield on the Town และ Garfield: His 9 Lives |
วัดนาบุญ (จังหวัดปทุมธานี)

| วัดนาบุญ |
| --- | --- |

ชื่อสามัญ: วัดนาบุญ, วัดนาบุญปุญญเขตดาราราม
ที่ตั้ง: ตำบลรังสิต อำเภอธัญบุรี จังหวัดปทุมธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดนาบุญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรังสิต อำเภอธัญบุรี จังหวัดปทุมธานี ปัจจุบันมีพระครูปทุมบุญเขตต์ (ภเชน อาภากโร) เป็นเจ้าอาวาส
วัดนาบุญสร้างเมื่อประมาณ พ.ศ. 2427 โดยได้รับพระบรมราชโองการโปรดเกล้าพระราชทานที่ดินให้เป็นวิสุงคามสีมา เขตอาวาสสงฆ์ (หมู่บ้านพระอารามสงฆ์) พระเจ้าบรมวงศ์เธอ กรมพระนราธิปประพันธ์พงศ์ เสด็จทรงเป็นประธานผู้ขอพระราชทานที่ดิน และริเริ่มสร้างวัดขึ้นอุทิศถวายเป็นพระอารามสงฆ์เพื่อให้คณะสงฆ์ได้พำนักอาศัยอยู่ปฏิบัติพุทธศาสนกิจ ตามพระธรรมวินัยมาจนถึงปัจจุบันนี้ ได้เริ่มสร้างวัดขึ้น และให้ขนานนามว่า วัดนาบุญปุญญเขตดาราราม เริ่มเปิดสอนพระปริยัติธรรม ตั้งแต่ พ.ศ. 2437 และได้มอบที่วัดให้ทางราชการได้เปิดโรงเรียนประชาบาลสอนระดับประถมศึกษา
อุโบสถหลังแรกถูกมุงด้วยสังกะสี มีคูน้ำล้อมรอบอุโบสถเป็นเขตนิมิตร เพื่อทำสังฆกรรม (ที่เรียกว่าโบสถ์น้ำ) ต่อมาอุโบสถนี้ ได้ชำรุดทรุดโทรมผุพังลงมาก ดังนั้นจึงทำการรื้อถอนออกแล้วสร้างอุโบสถเป็นตัวตึกคอนกรีตขึ้นใหม่ ดังที่ได้เห็นอยู่ในปัจจุบัน แล้วขอพระราชทานอุญาต ผูกพัทธสีมาขึ้นใหม่ เพื่อเป็นเขตในการประชุมสงฆ์ เพื่อทำสังฆกรรมกิจของสงฆ์ เมื่อปี พ.ศ. 2491 เป็นต้นมา แรกเริ่มสร้างเดิมมีกุฏิ 3–4 หลัง เป็นเรือนไม้ทรงไทยมุงสังกะสี มีศาลาการเปรียญไม้มุงด้วยสังกะสี 1 หลัง หอสวดมนต์ และศาลาการเปรียญคอนกรีต สร้างขึ้นใหม่อีก 2 หลัง ใต้ถุนสูง 2 เมตรครึ่ง อย่างละ 1 หลัง
วัดหนองปลาไหล (จังหวัดนครปฐม)

| วัดหนองปลาไหล |
| --- | --- |

ที่ตั้ง: ตำบลทุ่งกระพังโหม อำเภอกำแพงแสน จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูวิมลจินดากร
 สถานีย่อยพระพุทธศาสนา
วัดหนองปลาไหล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งกระพังโหม อำเภอกำแพงแสน จังหวัดนครปฐม มีเนื้อที่ 51 ไร่ 3 งาน 10 วา
วัดหนองปลาไหลประกาศตั้งวัดเมื่อวันที่ 2 กุมภาพันธ์ พ.ศ. 2475 ได้รับพระราชทานวิสุงคามสีมาเมื่อวันที่ 14 มกราคม พ.ศ. 2488 ก่อตั้งโดยพระอาจารย์บุญ โดยใช้หมู่บ้านตั้งเป็นชื่อวัด ร่วมสร้างกับชาวบ้านที่อยู่ใกล้เคียง ได้แก่ นายสุ่น แร่กรูด, นายหยุ่น พลเดช, นายเอ สนจุ้ย, นายช้อน ศิริจำปา, นายมุ ศรีนวล, นายปุย แก่นแก้ว, นายหล้า ผากุมมา เป็นต้น ในการสร้างวัดครั้งแรกนั้นมุงด้วยแฝก ในอดีตชาวบ้านหนองปลาไหล เวลาทำบุญต้องมาทำบุญที่วัดลำเหย ระยะห่างประมาณ 5 กิโลเมตร ซึ่งอยู่ไกลสำหรับชาวบ้าน จึงได้นิมนต์พระอาจารย์บุญ ผากุมมา ซึ่งมีพื้นเพเป็นชาวหนองปลาไหล มาจำพรรษาที่วัดหนองปลาไหล แล้วได้รับบริจาคที่ดินจากนางพิม ผากุมมา ในปี พ.ศ. 2451 มีเนื้อที่ 52 ไร่เศษ
รอบที่ดินเป็นคลองลำรางมีปลาไหลตามน้ำมาก ชาวบ้านเรียกว่า หนองปลาไหล ต่อมาเมื่อสร้างวัดจึงใช้ชื่อนี้ ต่อมาเมื่อ พ.ศ. 2553 คุณโยมใบบุญ แซ่ตั้ง ได้ถวายที่ดินเพิ่มอีก 5 ไร่ ทางวัดได้จัดการโดยให้ปลูกป่าต้นยางพาราจัดสวนสาธารณประโยชน์ เมื่อ พ.ศ. 2471 เนื่องจากในการสร้างวัดครั้งแรกได้มุงแฝก วัดจึงเกิดเพลิงไหม้ และเกิดเพลิงไหม้อีกครั้งเมื่อ พ.ศ. 2489
รายนามเจ้าอาวาส

พระอธิการบุญ พ.ศ. 2475
พระครูพรหมสุทธิ พ.ศ. 2480
พระครูโกศลนวกิจ พ.ศ. 2513
พระครูวิมลจินดากร	พ.ศ. 2544
วัดหนองบัวรอง

| วัดหนองบัวรอง |
| --- | --- |
th
ที่ตั้ง: เลขที่ 501 ถนนบัวรอง ตำบลในเมือง อำเภอเมืองนครราชสีมา จังหวัดนครราชสีมา 30000
ประเภท: วัดราษฎร์
นิกาย: เถรวาท สังกัดมหานิกาย
เจ้าอาวาส: พระครูปทุมธรรมวิมล (จอย สุตฺธมฺโม)
 สถานีย่อยพระพุทธศาสนา
วัดหนองบัวรอง สร้างขึ้นเมื่อ พ.ศ. 2299 เป็นวัดราษฎร์ สังกัดมหานิกาย ตั้งอยู่ถนนบัวรอง ตำบลในเมือง อำเภอเมืองนครราชสีมา จังหวัดนครราชสีมา
ชาวบ้านหนองบัวรอง และผู้มีจิตศรัทธาได้ร่วมกันก่อสร้างวัดขึ้น เมื่อปี พ.ศ. 2299 ต่อมาได้รับพระราชทานวิสุงคามสีมา เมื่อปี พ.ศ. 2506
ลำดับเจ้าอาวาสที่ปรากฏชื่อชัดเจน

| ลำดับที่ | เจ้าอาวาส | ปี |
| --- | --- | --- |
| 1 | พระอธิการเกิด |  |
| 2 | พระอธิการสวม |  |
| 3 | พระสมุห์ฤทธิ์ |  |
| 4 | พระครูประสาทธรรมกิจ |  |
| 5 | พระไหล |  |
| 6 | พระมหาแจ้ง |  |
| 6 | พระครูปทุมธรรมวิมล (จอย สุตฺธมฺโม) | เจ้าอาวาสรูปปัจจุบัน |
วัดนาปัง

| วัดนาปัง |
| --- | --- |

ที่ตั้ง: ตำบลนาปัง อำเภอภูเพียง จังหวัดน่าน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดนาปัง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาปัง อำเภอภูเพียง จังหวัดน่าน ที่ดินของวัดมีเนื้อที่ 4 ไร่ 3 งาน 49 ตารางวา
วัดนาปังสร้างมาตั้งแต่สมัยสุโขทัย จากหลักฐานทางโบราณคดี ประวัติศาสตร์ศิลปะเมืองน่านกล่าวถึงพระยาสารผาสุม (พระยางั่วผาสุม) ได้โปรดให้สร้างพระพุทธรูป 5 องค์ขึ้นในเมืองน่านราว พ.ศ. 1969–1970 พระพุทธรูปปางลีลาวัดนาปังได้สร้างขึ้นภายหลังไม่นาน จึงสันนิษฐานได้ว่าวัดนาปังน่าจะสร้างก่อน พ.ศ. 1970 ได้รับประกาศตั้งวัดเมื่อ พ.ศ. 2310 โดยมีครูบาพรหมเสน เป็นเจ้าอาวาสองค์แรก พงศาวดารเมืองน่าน จารึกว่า เจ้าอนันตวรฤทธิเดช เจ้าผู้ครองนครน่านองค์ที่ 61 ได้สร้างวิหารวัดนาปัง เป็นลำดับที่ 4 ในจำนวน 
22 วัด คือ วัดพระธาตุช้างค้ำวรวิหาร วัดกู่คำ วัดมิ่งเมือง และวัดนาปัง ตามลำดับ วัดนาปังได้รับพระราชทานวิสุงคามสีมา เมื่อวันที่ 6 กันยายน พ.ศ. 2492
วัดนาปังมีโบราณวัตถุและโบราณสถานต่าง ๆ เช่น พระประธานปางมารวิชัย พระพุทธรูปปางลีลาศิลปะล้านนา (องค์ด้านซ้ายขวาของพระประธาน) พระเพชร พระเจ้าทันใจ สัตตภัณฑ์ ธรรมาสน์กุฏิก่ออิฐถือปูน หลังคากระเบื้องวิบูลย์ศรี เป็นตึกรุ่นเก่า หอไตร เป็นสถานที่เก็บหีบธรรมและธรรมใบลาน บนหอไตรแห่งนี้มีหีบธรรม จำนวน 13 ใบ และมีธรรมใบลานประมาณ 4,000 ผูก ไม่ปรากฏหลักฐานการสร้าง กุฏิหรือโฮงครูบาบุญศรีสร้างในสมัยครูบาบุญศรีอินทสาโร (พระครูอินทสารปยุต) เป็นเจ้าอาวาสเมื่อประมาณ พ.ศ. 2489 รูปทรงเป็นอาคารตึกก่ออิฐถือปูน 2 ชั้น มีมุขยื่นด้านหน้าปัจจุบัน
วัดนารายณิการาม

| วัดนารายณิการาม |
| --- | --- |

ชื่อสามัญ: วัดนารายณิการาม, วัดเหล
ที่ตั้ง: ตำบลเหล อำเภอกะปง จังหวัดพังงา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดนารายณิการาม ตั้งอยู่ หมู่ที่ 3 ตำบลเหล อำเภอกะปง จังหวัดพังงา มีเนื้อที่ประมาณ 12 ไร่ ประดิษฐานเทวรูปพระนารายณ์จำลอง เทวรูปพระลักษมณ์จำลอง และเทวรูปพระนางสีดา ศิลาจารึกอายุ 1,300– 1,400 ปี เทวรูปพระนารายณ์ เทวรูปพระลักษมณ์ องค์จริงอยู่ที่พิพิธภัณฑ์สถานแห่งชาติ อำเภอถลาง จังหวัดภูเก็ต ศิลาจารึกที่ยอดเขาเลียง อยู่ในวัด มีรูปสลัก ประวัติของเมืองตะโกลา
วัดนารายณิการาม หรือวัดเหล ภายในวัดเหลือวิหารหลังเก่ามีลักษณะเป็นสถาปัตยกรรมของภาคใต้แท้ ภายในวิหารประกอบด้วยพระประธานและเครื่องมือใช้เก่าแก่ต่าง ๆ เช่น หม้อ ไห ถ้วย ชาม มีด หอก ดาบ แหลน และหลาว ซึ่งเป็นของที่ขุดพบในท้องถิ่น และของที่ชาวบ้านนำมาถวาย ใกล้แท่นบูชาพระพุทธรูปมีหินสลักเก่าแก่อายุไม่น้อยกว่า 1,000 ปี รูปร่างคล้ายดอกบัวบานหรือจักรอันหนึ่ง อีกอันหนึ่งเป็นแขนข้างหนึ่งของพระนารายณ์องค์จริงซึ่งอยู่ที่หน่วยศิลปากรที่ 8 นครศรีธรรมราช  วัดะมีศาลามุขหลังหนึ่งเป็นที่ประดิษฐานโบราณวัตถุ ได้แก่ รูปพระนารายณ์จำลองเป็นรูปที่สลักจากหินขนาดขนาดและฝีมือใกล้เคียงกับพระนารายณ์องค์จริง รูปพระรามจำลอง รูปนางสีดา และศิวลึงค์
วัดนาทวี

| วัดนาทวี |
| --- | --- |

ที่ตั้ง: ตำบลนาทวี อำเภอนาทวี จังหวัดสงขลา
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อโต
 สถานีย่อยพระพุทธศาสนา
วัดนาทวี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาทวี อำเภอนาทวี จังหวัดสงขลา
วัดนาทวีตั้งวัดเมื่อ  พ.ศ. 2360 ในสมัยพระบาทสมเด็จพระพุทธเลิศหล้านภาลัย เพื่อแทนที่วัดนาหว้า ซึ่งถูกเผาทำลายไปในสมัยสงครามเมื่อครั้งต้นกรุงรัตนโกสินทร์  เดิมเป็นที่ดินของนายยอดทอง ซึ่งได้รับการแต่งตั้งจากเมืองจะโหน่งให้ดำรงตำแหน่งหัวเมือง นายทองหัวเมืองจึงนำความไปปรึกษากับเจ้าคณะหมวดที่เมืองจะนะตกลง สร้างวัดขึ้นใหม่ในที่ดินของตนเอง วัดได้รับพระราชทานวิสุงคามสีมาเมื่อวันที่ 30 มีนาคม พ.ศ. 2558
ปูชนียวัตถุที่สำคัญคือ  หลวงพ่อโต  เป็นพระพุทธรูปโบราณปางมารวิชัย  สร้างในสมัยอยุธยา  มีหน้าตักกว้าง  2.20  เมตร ทำจากปูนปั้นฝีมือช่างท้องถิ่น ด้านการเคารพนับถือจากชาวบ้าน เชื่อว่าเมื่อชาวบ้านแถบนาทวีและใกล้เคียง  เกิดเรื่องข้าวของหายหรือถูกโจรลักขโมยวัวควาย  จะเดินทางมากราบไหว้บนบานหลวงพ่อโต  ขอให้ได้สิ่งของหรือสัตว์เลี้ยงกลับคืน  ซึ่งส่วนมากมักจะได้คืนกลับมา วัดยังมี แหวนพุทธดำรง มีลักษณะคล้ายแหวนทำด้วยหยก แต่เป็นกำไลโบราณที่ทำจากหินคาเนเลี่ยนหรือหินนำโชค ซึ่งขุดพบที่ท้องนาในอำเภอนาทวี ชาวบ้านที่ขุดพบได้นำมาถวายให้กับวัด
ลักษณะประชากรเกาหลีเหนือ

ผู้คนมากมายในเปียงยาง
บทความนี้เกี่ยวกับลักษณะทางประชากรในประเทศเกาหลีเหนือ
ข้อมูลของประชากรเกาหลีเหนือนั้น ค่อนข้างยากที่จะทราบข้อมูลได้ การสำมโนประชากรเกาหลีเหนือล่าสุด เกิดขึ้นเมื่อปี พ.ศ. 2551 เท่านั้น
สถิติที่สำคัญ

| ค> ศ. | เกิด | ตาย | ค่าต่างระหว่างจำนวนคนเกิดกับคนตาย | อัตราการเกิด | อัตราการตาย | การเพิ่มขึ้นตามธรรมชาติ | อัตราการเจริญพันธุ์ | อัตราการตายของทารก |
| --- | --- | --- | --- | --- | --- | --- | --- | --- |
| 1950 - 1955 | 230 000 | 114 000 | 116 000 | 23,8 | 11,8 | 12,0 | 2,70 | 90,5 |
| 1955 - 1960 | 372 000 | 109 000 | 263 000 | 36,2 | 10,6 | 25,6 | 3,80 | 75,9 |
| 1960 - 1965 | 381 000 | 106 000 | 275 000 | 32,8 | 9,1 | 23,7 | 3,41 | 66,9 |
| 1965 - 1970 | 490 000 | 105 000 | 385 000 | 36,9 | 7,9 | 29,0 | 4,09 | 56,3 |
| 1970 - 1975 | 458 000 | 92 000 | 365 000 | 30,2 | 6,1 | 24,1 | 3,72 | 44,1 |
| 1975 - 1980 | 317 000 | 83 000 | 233 000 | 19,0 | 5,0 | 14,0 | 2,58 | 35,2 |
| 1980 - 1985 | 388 000 | 92 000 | 296 000 | 21,6 | 5,1 | 16,5 | 2,93 | 29,9 |
| 1985 - 1990 | 389 000 | 105 000 | 284 000 | 20,0 | 5,4 | 14,6 | 2,45 | 26,1 |
| 1990 - 1995 | 450 000 | 124 000 | 326 000 | 21,5 | 5,9 | 15,5 | 2,40 | 24,3 |
| 1995 - 2000 | 443 000 | 219 000 | 225 000 | 19,8 | 9,8 | 10,1 | 2,20 | 54,9 |
| 2000 - 2005 | 379 000 | 209 000 | 170 000 | 16,3 | 9,0 | 7,3 | 2,05 | 28,5 |
| 2005 - 2010 | 352 000 | 231 000 | 120 000 | 14,6 | 9,6 | 5,0 | 2,05 | 27,4 |
ดูเพื่ม

ประชากรศาสตร์เกาหลีใต้
ประเทศเกาหลีเหนือ
วันเดอร์บอย โรยา

วันเดอร์บอย โรยา (Wonder Boy Roya) นักมวยสากลชาวอินโดนีเซีย สถิติการชก 8 ครั้ง ชนะ 2 (น็อค 2) เสมอ 1 แพ้   5
ประวัติ

สถิติการชกครั้งแรกของโรยาที่บันทึกไว้ใน Boxrec.com คือครั้งที่มาชิงแชมป์ PABA รุ่นไลท์ฟลายเวทเมื่อ 16 กุมภาพันธ์ พ.ศ. 2544 แพ้น็อค ดีเด่น เก่งการุณ ยก 10 จากนั้น โรยาขึ้นชกที่อินโดนีเซีย แพ้น็อค ฮูลิโอ ดีลาบาเซส ยก 7 และชกชนะครั้งแรกใน พ.ศ. 2545 เมื่อเป็นฝ่ายชนะน็อค มาร์เทน ปาลาอาร์ ยก 7 จากนั้นโรยาขึ้นชกที่อินโดนีเซียตลอดจนถึง พ.ศ. 2547 แพ้บ้าง ชนะบ้าง โดยเคยชนะน็อค ไชโย ส.เทียบคุณ นักชกไทยในยกที่ 4 เมื่อ พ.ศ. 2546 ด้วย แต่โรยาก็ไม่ได้ขึ้นชิงแชมป์ใดๆอีกเลย หลังจากที่ชกแพ้น็อค อีร์ฟาน โอกะห์ ยก 3 เมื่อ 18 มีนาคม พ.ศ. 2547 โรยาก็แขวนนวมไป
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นไลท์ฟลายเวท เมื่อ 16 กุมภาพันธ์ 2544 แพ้น็อค ดีเด่น เก่งการุณ ยก 10 ที่ กทม.
วัดนารังนก

| วัดนารังนก |
| --- | --- |

ที่ตั้ง: ตำบลแม่ทอม อำเภอบางกล่ำ จังหวัดสงขลา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดนารังนก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองอู่ตะเภา ในตำบลแม่ทอม อำเภอบางกล่ำ จังหวัดสงขลา
วัดนารังนกสร้างขึ้นเมื่อ พ.ศ. 2310 สมัยสมเด็จพระเจ้าอยู่หัวพระที่นั่งสุริยาสน์อมรินทร์ (พระเจ้าเอกทัศน์) แห่งกรุงศรีอยุธยา ได้รับพระราชทานวิสุงคามสีมาประมาณ พ.ศ. 2387
อาคารเสนาสนะที่สำคัญได้แก่ อุโบสถสร้างเมื่อใดไม่ปรากฏ แต่เดิมหลังคามุงด้วยสังกะสี ต่อมามุงด้วยกระเบื้องดินเผาต่างบาง ๆ ตามลำดับมาสมัยหลวงพ่อยก ธมมฺทินโน ได้เป็นเจ้าอาวาสปกครองวัด ได้เริ่มสร้างอุโบสถหลังปัจจุบัน กว้าง 9 เมตร ยาว 18 เมตร สูง 21 เมตร หลังคา 2 ชั้น มีลวดลายประดับปูนปั้นรูปเทพนมล้อมรอบด้วยลายกนก อยู่บริเวณหน้าบัน ผนังอุโบสถวาดภาพจิตรกรรมพุทธประวัติ ศาลาการเปรียญสร้างเมื่อ พ.ศ. 2445 หน้าบันเป็นลวดลายรูปสัตว์ และดอกไม้ต่าง ๆ และกุฎิสงฆ์ทรงไทยสร้างด้วยไม้มีหลังคา กระเบื้องสีแดงแบบโบราณ
สถูปบรรจุอัฐิธาตุ (กระดูก) ของพ่อท่านลิ้นดำ (อดีตเจ้าอาวาส) หรือที่ชาวบ้านเรียกติดปากว่า ท่านในบัว ความศักดิ์สิทธิ์ มีประชาชนจำนวนมากที่เคารพนับถือและทราบกิตติศัพท์ความศักดิ์สิทธิ์ของพ่อท่านลิ้นดำต่างก็เดินทางมากราบไหว้สักการบูชาขอพรมาบนบานศาลกล่าวให้ช่วยขจัดทุกข์เหตุเภทภัย
วากายามะ

วากายามะ อาจหมายถึง
จังหวัดวากายามะ จังหวัดในประเทศญี่ปุ่น
เมืองวากายามะ เมืองหลวงของจังหวัดวากายามะ
รางวัลแด่คนช่างฝัน

"รางวัลแด่คนช่างฝัน" เป็นบทเพลงที่มีความหมายให้กำลังใจ  แต่งและร้องโดย จรัล มโนเพ็ชร เผยแพร่ครั้งแรกในอัลบั้ม เอื้องผึ้ง-จันผา ในนาม จรัล และ เดอะ แคนเดิล เมื่อปี พ.ศ. 2527
ที่มาของเพลง

เพลงนี้เกิดจากความรู้สึกนึกคิดของผู้แต่ง ว่าในโลกเรานี้มีผู้คนมากมายที่ได้ต่อสู้ ฝ่าฝัน เพื่อชีวิตของตัวเอง เปลี่ยนแปลงในทางที่ควร หรือทำทุกสิ่งทุกอย่างให้ประสบผลสำเร็จจากปัญหาที่ก่ออยู่  แต่ก็มีอีกหลายคนที่กำลังมีความฝันแต่แรงน้อย เพราะยังขาดความช่วยเหลือ ความเห็นใจ หรือขาดกำลังใจจากผู้ปรารถนาดีที่จะสร้างพลังใจของตนให้ลุกขึ้นสู้ จึงเกิดเพลงนี้ขึ้นมาเพื่อต้องการถ่ายทอดไปยังผู้มีความช่างคิดช่างฝัน  ด้วยแนวดนตรีสตริงฟังง่าย แต่เนื้อหาสร้างสรรค์ จนกลายเป็นเพลงดังตลอดกาลอีกเพลงหนึ่งของจรัล มโนเพ็ชร ที่ไม่ใช่เพลงภาษาถิ่นเช่นผลงานชุดก่อนๆ
ภายหลังเพลงนี้ยังได้มีการแปลเนื้อร้องเป็นอีกด้วย ซึ่งคุณหญิงจำนงศรี หาญเจนลักษณ์ เป็นผู้ประพันธ์คำร้อง และใช้ชื่อเพลงว่า "To the Brave Dreamer" โดยมอบให้ ไตรศุลี มโนเพ็ชร บุตรชายของจรัล  เป็นผู้ขับร้องครั้งแรก ในงานคอนเสิร์ต  "ตำนานโฟล์ค บนลานหญ้านุ่ม ใต้ดวงดาว" ที่สนามหญ้าด้านหลังหอประชุมเมืองไทยประกันชีวิต เมื่อปี พ.ศ. 2541
ปัจจุบัน "รางวัลแด่คนช่างฝัน" เป็นอีกหนึ่งเพลงของจรัลที่ได้รับการเปิดฟังอยู่ตลอด และยังได้รับความนิยมเรื่อยมา แม้กระทั่งผู้ที่ไม่เคยสัมผัสงานเพลงของนักร้องต้นฉบับจะได้ยินเพลงนี้จากนักร้องท่านอื่นๆ แนวต่างๆ ที่นำเอามาขับร้อง
เพลง "รางวัลแด่คนช่างฝัน"  มีการนำมาขับร้องใหม่หลายครั้ง โดยนักร้องหลายคน หลายคณะ ดังนี้
จรัล มโนเพ็ชร ในชุด "ลำนำแห่งขุนเขา" ร่วมกับวงไหมไทยออเคสตร้า
จรัล มโนเพ็ชร ในชุด "สี่เหน่อผู้ยิ่งใหญ่" ร่วมกับ  สามารถ พยัคฆ์อรุณ, ทอม ดันดี และ ชาย เมืองสิงห์
นรีกระจ่าง คันธมาส ในชุด "COCO JAZZ"
สุนทรี เวชานนท์ ในชุด "แด่หนุ่มสาวผู้ร้าวราน"
พรพิมล ธรรมสาร ในชุด "ฮิตเป็นตัน"
เดอะ ซิตี้ คอรัส อัลบั้มเพลงร้องประสานเสียง โดย อาร์เอส
นันทิดา แก้วบัวสาย ในชุด "ดาวร้อยเดือน"
ร็อก ฟอร์ ไลฟ์ รวมศิลปินร็อกค่ายแกรมมี่
พงษ์สิทธิ์ คำภีร์
ตุ๊ก บราสเซอรี่ ในชุด "20 ศิลปินล้านนา"
ภูสมิง หน่อสวรรค์ ในชุด "ความหมายใหม่จากความในใจ"
อรวรรณ เย็นพูนสุข ในชุด "ดอกไม้ของเวลา"
ศุ บุญเลี้ยง ในชุด "แรงใจไฟฝัน"
สุนารี ราชสีมา กับ หงา คาราวาน ในชุด "บันทึกชีวิต สุนารี"
หนู มิเตอร์
ฤทธิพร อินสว่าง
อี๊ด วงฟลาย
ชัยรัตน์ เทียบเทียม
รวมศิลปีน ในชุด Rock For Life
หนุ่มสกล
ศรัณยู วงศ์กระจ่าง
นักร้องจาก เพชรราชกัณฑ์
เกษม มโนเพ็ชร ในชุด "ดอกไม้เมือง"
เพลงประกอบละครเรื่อง "หลังม่านมายา" ช่องไอทีวี
เพลงโฆษณา "เป๊ปซี่" (พ.ศ. 2535)
เพลงโฆษณา "เบอร์ดี้" (พ.ศ. 2548)
เพลงประกอบภาพยนตร์เรื่อง "บุญชู ไอ-เลิฟ-สระ-อู" (พ.ศ. 2551)
ฉบับภาษาอังกฤษ "To the Brave Dreamer"  ร้องโดย ไตรศุลี มโนเพ็ชร
แดง บุษปรัชต์ พันธ์กระวี วงโฮป ในชุด "ยิ้มกลางสายฝน"
จรัล มโนเพ็ชร ในชุด "สู่ฝันอันยิ่งใหญ่ : เพลงหนัง-ละคร และสารคดี"
อิ้งค์ วรันธร และ ซีซันไฟฟ์
อ้อม ไม้เมือง
เนื้อเพลง

อย่ากลับคืนคำเมื่อเธอย้ำสัญญา
อย่าเปลี่ยนวาจาเมื่อเวลาแปรเปลี่ยนไป
ให้เธอหมายมั่นคงแล้วอย่าหลงไปเชื่อใคร
เดินทางไปอย่าหวั่นไหวใครกางกั้น
มีดวงตะวันส่องเป็นแสงสีทอง
กระจ่างครรลองให้ใฝ่ปองและสร้างสรรค์
เมื่อดอกไม้แย้มบานให้คนหาญสู้ไม่หวั่น
คือรางวัลแด่ความฝันอันยิ่งใหญ่ให้เธอ
บนทางเดินที่มีขวากหนาม
ถ้าเธอคร้าม
ถอยไปฉันคงเก้อ
ฉันยังพร้อมช่วยเธอเสมอ
เพียงตัวเธอ
ไม่หนีไปเสียก่อน
จะปลอบดวงใจให้เธอหายร้าวราน
จะเป็นสะพานให้เธอเดินไปแน่นอน
จะเป็นสายน้ำเย็นดับกระหายยามโหยอ่อน
คอยอวยพรให้เธอสมดังหวังได้นิรันดร์
บนทางเดินที่มีขวากหนาม
ถ้าเธอคร้าม
ถอยไปฉันคงเก้อ
ฉันยังพร้อมช่วยเธอเสมอ
เพียงตัวเธอ
ไม่หนีไปเสียก่อน
จะปลอบดวงใจให้เธอหายร้าวราน
จะเป็นสะพานให้เธอเดินไปแน่นอน
จะเป็นสายน้ำเย็นดับกระหายยามโหยอ่อน
คอยอวยพรให้เธอสมดังหวังได้นิรันดร์
มีดวงตะวันส่องเป็นแสงสีทอง
กระจ่างครรลองให้ใฝ่ปองและสร้างสรรค์
เมื่อดอกไม้แย้มบานให้คนหาญสู้ไม่หวั่น
คือรางวัลแด่ความฝันอันยิ่งใหญ่ให้เธอ
ดูเพิ่ม

จรัล มโนเพ็ชร
แหล่งข้อมูลอื่น

อ่านบทความ เพลง "รางวัลแด่คนช่างฝัน" พร้อมเนื้อเพลง และฟังเพลง[ลิงก์เสีย]
รากนครา

| รากนครา   |
| --- | --- |
ปกหนังสือ
ผู้ประพันธ์: ปิยะพร ศักดิ์เกษม
ชื่อเรื่องต้นฉบับ: รากนครา
ประเทศ: ไทย
ภาษา: ไทย
ประเภท: นวนิยายอิงประวัติศาสตร์
รากนครา เป็นนวนิยายที่ปิยะพร ศักดิ์เกษมเขียนขึ้น ตีพิมพ์ลงเป็นตอน ๆ ในนิตยสารสกุลไทย พิมพ์รวมเล่มครั้งแรกในปี 2540 เป็นนวนิยายอิงประวัติศาสตร์ดินแดนล้านนา หัวเมืองเหนือของสยามในสมัยรัชกาลที่ 5 และสร้างเป็นละครโทรทัศน์หลายครั้ง
รากนครา เป็นเรื่องราวของ เจ้าศุขวงศ์ แห่งเมืองเชียงพระคำ เกิดตกหลุมรัก เจ้านางแม้นเมือง หญิงสาวผู้ยึดมั่นรักแผ่นดินและแน่วแน่ในอุดมการณ์ของบรรพบุรุษ ที่ต้องการให้เมืองเชียงเงินได้เป็นเอกราชจากสยาม ซึ่งมีน้องสาวต่างแม่คือ เจ้านางมิ่งหล้า หญิงสาวผู้เอาแต่ใจและอิจฉาริษยาที่พี่สาวมีชายหนุ่มมาตกหลุมรัก เจ้านางมิ่งหล้าจึงวางอุบายดึงเจ้าศุขวงศ์มาใกล้ชิดตัวและวางแผนทำให้เจ้านางแม้นเมืองเข้าใจผิด จนเกิดเป็นรักสามเส้า โศกนาฏกรรมทางความรักจึงอุบัติขึ้น โดยมีแผ่นดินเกิดเป็นเดิมพัน